# Susana Marcos Celestino

Susana Marcos Celestino (Salamanca, 25 de setembre de 1970) és una física espanyola especialitzada en òptica aplicada a la visió humana. El 2019 va rebre el Premi Nacional d'Investigació concedit pel Ministeri de Ciència, Innovació i Universitats.
Llicenciada en Física a la Universitat de Salamanca, on també va realitzar el doctorat. Treballà com a becària al Consell Superior d'Investigacions Científiques (CSIC) gràcies a un programa de Beques d'Introducció a la Investigació. Posteriorment, es va formar en diferents institucions d'Europa i els Estats Units amb estudis postdoctorals; passà tres anys a la Universitat Harvard com a investigadora, i a la tornada a Espanya, va aconseguir un lloc al CSIC, primer com a científica titular i després com a professora d'investigació. Actualment es la directora del laboratori d'Òptica Visual i Biofotònica de l'Institut d'Òptica del Consell Superior d'Investigacions Científiques, i professora d'investigació al mateix CSIC. El seu treball ha generat innovació i impacte en la indústria oftalmològica així com una millora en el diagnòstic i tractament de problemes oculars, el que pot ajudar a milions de pacients al món. La seva tasca li ha valgut nombrosos premis i distincions.
Pionera a la investigació de noves tècniques per a avaluar les propietats òptiques a la visió humana, Marcos ha creat tècniques no invasives per a avaluar les propietats òptiques i estructurals de l'ull i les aplicades a l'estudi de la biologia del sistema visual, aconseguint un diagnòstic temporal de malalties oculars, la millora de cataractes de les lents intraoculars, i la detecció de patògens oculars, o en el tractament de la presbícia, entre altres àrees.
Marcos és coinventora de 14 famílies de patents, i el seu treball ha estat reconegut per les societats més prestigioses en el camp de l'òptica, amb guardons com el Premi Adolph Lomb de l'Optical Society of America i el premi ICO de la Comissió Internacional d'Òptica. Ha ocupat diversos càrrecs en societats científiques nacionals i internacionals, entre els quals destaca el càrrec actual de director de la Gran Societat de l'Optptica d'Amèrica. També ha participat en comissions editorials en Vision Research, Biomedical Optics Express i Óptica. L'any 2015 se li va concedir el Premi de Física, Innovació i Tecnologia de la Reial Societat Espanyola de Física-Fundació BBVA.
En un dels seus projectes actuals d'investigació, finançat pel Consell Europeu d'Investigació (ERC), aspira a desenvolupar una llicència intraocular que simuli la capacitat de l'ull d'enfocar-se contínuament. L'objectiu és combatre la presbícia, una disfunció associada a l'edat que afecta 209 milions de persones a Europa (el 44% de la població).

## Premis

El 2019 va rebre el Premi Nacional d'Investigació concedit pel Ministeri de Ciència, Innovació i Universitats. Es tracta del reconeixement més important que es concedeix a Espanya en l'àmbit de la investigació científica.
El jurat de la V Edició del Premi «Julio Peláez a las Mujeres Pioneras de la Física, la Química y las Matemáticas» de la Fundació Tatiana Pérez de Guzmán el Bueno, li atorgà el 2020 el guardó -ex aequo amb Josefa Yzuel.

## Referències

* ↑ «Orden de 14 de septiembre de 2000 por la que se rectifican errores de la Orden de 17 de julio de 2000 por la que se nombran funcionarios de carrera de la Escala 5404, Científicos Titulares del Consejo Superior de Investigaciones Científicas.» pàg. 33357 i 33358. BOE núm. 234, 29-09-2000. [Consulta: 20 desembre 2021].
* 1 2 3 «Susana Marcos: una pionera en la ingeniería óptica galardonada con el Premio Nacional de Investigación». Mujeres con Ciencia, 01-08-2019. [Consulta: 5 agost 2019].
* 1 2 3 Baz, Sandra «Susana Marcos Celestino: la salmantina que está revolucionando la oftalmología». Sallamanca al Dia, 12-02-2015 [Consulta: 5 agost 2019].
* ↑ «Susana Marcos Celestino». Fundación Rey jaime I. [Consulta: 5 agost 2019].
* 1 2 «Susana Marcos Celestino, Premio Física, Innovación y Tecnología 2014». Reial Societat Espanyola de Física - Fundación BBVA. [Consulta: 5 agost 2019].
* ↑ «Valentín Fuster, Ángela Nieto, Susana Marcos, Manuel Carreiras y Mercedes García-Arenal, Premios Nacionales de Investigación 2019». Diari ABC, 10-07-2019 [Consulta: 5 agost 2019].
* ↑ Zamboraín, Laura. «La jacetana María Josefa Izuel recibe el premio 'Julio Peláez a Mujeres Pioneras de la Física, la Química y las Matemáticas'» (en castellà). Heraldo de Aragón, 18-11-2020. [Consulta: 20 desembre 2021].